Protokoll 2016-01

Møte i FFOs Representantskap

26. november 2016

Scandic Oslo Airport, Gardermoen

[Åpningstale v/FFOs leder John Berg-Jensen 2](#_Toc473187938)

[RE16-001.01A](#_Toc473187940) [*Godkjenning av beslutningsmyndighet* 5](#_Toc473187941)

[RE16-002.01A](#_Toc473187947) [*Godkjenning av innkalling* 7](#_Toc473187948)

[RE16-003.01A](#_Toc473187950) [*Godkjenning av saksliste* 8](#_Toc473187951)

[RE16-004.01A](#_Toc473187953) [*Valg av møtefunksjonærer* 9](#_Toc473187954)

[RE16-005.01A](#_Toc473187956) [*Godkjenning av forretningsorden* 10](#_Toc473187957)

[RE16-006.01A](#_Toc473187958) [*FFOs årsberetning 2015* 11](#_Toc473187959)

[RE16-007.01A](#_Toc473187960) [*FFOs årsregnskap 2015* 12](#_Toc473187961)

[RE16-008.01A](#_Toc473187962) [*Søknader om medlemskap i FFO* 13](#_Toc473187963)

[RE16-009.01A](#_Toc473187964) [*FFOs rammebudsjett 2017* 14](#_Toc473187965)

[RE16-010.01A](#_Toc473187966) [*Statusrapport fra FFOs organisasjons- og*](#_Toc473187967) [*utviklingsprosjekt* 15](#_Toc473187968)

# Åpningstale v/FFOs leder John Berg-Jensen

Det er hyggelig å kunne ønske velkommen til FFOs Kongress og Representantskap. Denne arenaen er nå større enn den noen gang har vært. Vi blir stadig flere organisasjoner, og i løpet av dagen tyder det på at vi blir 83 i tallet.

Representantskapsmøtet er FFOs øverste organ mellom FFOs Kongresser. Som dere ser av invitasjonen har vi også innkalt til ekstraordinær Kongress. På fjorårets Kongress ble det gjort et vedtak om at fylkessekretærene i FFO skulle tilsettes nasjonalt innen 1.1.2018. For at vi skal holde tidsplanen trenger vi å gjøre noen vedtektsendringer allerede nå. Derfor ekstraordinær Kongress.

**Årsberetning 2015 – tilbakeblikk**

På ledermøtet i FFO i vår la vi fram en rykende fersk årsberetning for 2015. Det er først nå i dag denne formelt skal behandles. I mappene dere har fått finner dere den i papirutgave. *(vis fram)*

Arbeid med FN-konvensjonen hadde en spesiell plass i FFOs politiske arbeid i 2015. På funksjonshemmedes dag i fjor, den 3. desember, overrakte vi, på vegne av sivilt samfunn, den alternative rapporten til Barne-, likestillings og inkluderingsminister Solveig Horne. Det var en stor dag. Nå gjelder det for oss å ha et våkent blikk på om og hvordan politiske myndigheter lar konvensjonen gjennomsyre prioriteringene framover. Mye tyder på at vi må bruke vaktbikkjefunksjonen vår aktivt.

Funksjonshemmedes rettigheter vil alltid være et viktig område for oss. Kontakten inn til vårt rettighetssenter er en pekepinn på hvilke utfordringer funksjonshemmede og kronisk syke har. Også i 2015 opplever vi at det største trykket er knytta til NAV og folketrygdloven. Hele 34% av henvendelsene omhandler spørsmål relatert til trygd.

I 2015 var det også kommune- og fylkestingsvalg. En stor innsats ble gjort både nasjonalt og lokalt i FFO. Diskusjon rundt kommunereformen fikk stor plass. FFOs vinkling var å sikre brukerne gode kommunale tjenester og en trygg økonomi. Vi stilte spørsmåla: Robuste kommuner - for hvem? og Trygg økonomi – for hvem? Mange valgmøter ble gjennomført lokalt. En stor takk til dere i fylkes-FFO for innsatsen!

FFOs to nasjonale valgkamparrangementer i fjor tok opp de to temaene; trygg økonomi under Arendalsuka og robuste kommuner på Litteraturhuset i Oslo.

**Hjelpemidler**

Ett av de spørsmålene som FFO har vært særlig opptatt av i forbindelse med kommunereformen er plassering av ansvaret for hjelpemiddelområdet. Dette spørsmålet ble ikke avklart i fjor – og heller ikke i år. Utfordringene med framtidas hjelpemiddelpolitikk har vi satt på dagsorden i dag, og det vil bli spennende å høre fra arbeidet i det regjeringsoppnevnte ekspertutvalget, som skal legge frem sin rapport rundt årsskiftet.

Sammen med Unge Funksjonshemmede og Norges Handikapforbund lanserte FFO et politisk notat i vår: *Hjelpemiddelordningen er truet - Ikke flytt den til kommunene.*

Nå venter vi i spenning!

**OU-prosjektet**

Det meste av det vi jobber med går over flere år. Organisasjons- og utviklingsprosjektet som fikk startskuddet på fjorårets Kongress har vi brukt mye tid på. Medlemsorganisasjoner og fylkes-FFO har vært sterkt involvert så langt. Mer blir det. Vi har satt av siste del av dagen til å drøfte framtidas FFO og jeg skal derfor ikke bruke mye tid på dette nå.

Det jeg likevel vil trekke fram er spørsmål knyttet til etikk og omdømme. Vi har det siste året hatt en rekke uheldige situasjoner som ikke er positive for oss som fellesskap. Dette gjelder hendelser knyttet til både kommune-FFO, fylkes-FFO og medlemsorganisasjoner. Et felles mål må være å få gode nok systemer som forebygger handlinger som ikke tåler dagens lys. Å få en felles forståelse av hva som er god organisasjonsskikk er nødvendig. Dette har FFOs hovedstyre nå tatt initiativ til, og vi vil komme tilbake med konkrete forslag.

**Rettighetsutvalget –NOU: På lik linje**

I oktober ble en viktig utredning for mange av våre grupper lagt fram. I utvalget, som også er kalt Rettighetsutvalget, har det vært flere representanter fra brukerorganisasjonene. Utredningen har fått navnet: På lik linje, og den presenterer åtte viktige løft for å realisere grunnleggende rettigheter for personer med utviklingshemming.

Når den kommer på høring vil FFO følge den opp.

**Statsbudsjettet 2017**

Vi har nå lagt bak oss en intensiv økt der vi har respondert på regjeringens forslag til statsbudsjett for 2017.

Generelt om budsjettet kan vi si at det er vanskelig å finne klare spor av de forpliktelsene som regjeringen har etter å ha ratifisert FN-konvensjonene for rettighetene for mennesker med nedsatt funksjonsevne. Mangel på helhetlig og tverrsektoriell tenkning preger også årets forslag til statsbudsjett. Et særskilt fokus på funksjonshemmedes rettigheter og levekår er langt på veg fraværende.

Vi ser at det pekes på brukerorganisasjonenes kunnskap og kompetanse. Likemannsarbeid og brukermedvirkning løftes høyt, men penger følger dessverre ikke med.

Vi har vært tydelige på dette når vi i siste halvdel av oktober har vært på høring i 5 stortingskomiteer. I tillegg har vi sendt brev til ytterligere tre komiteer. I mappene dere har fått utlevert finner dere et hefte med alle våre merknader.

Hva FFO anbefaler er en ting. Hva partiene foreslår i sine alternative budsjetter er det neste vi ser etter. Til slutt handler det om hva flertallet bestemmer seg for. Enkeltpartier har gitt oss støtte på flere punkt, men det er flertallet som teller.

Det ser nå ut som vi får flertallsstøtte når det gjelder å bevare diagnoselisten for fysioterapi. Forslaget om å sende en egenandelsregning til kronikere som har store sykdomsutgifter fra før, har engasjert både organisasjoner og politikere. Forslaget kom i et ekstra dårlig lys når vi så at pengene som ble spart var tenkt til å finansiere opptrappingsplanen for habilitering og rehabilitering. Det var for øvrig ikke en plan det var mye å rope hurra for, og regjeringen sparte faktisk 300 millioner på de to områdene. Det kan ikke kalles en opptrapping – heller det motsatte.

Nå ser det ut som vi i alle fall kan feire at diagnoselista er berga! Her har både FFO og mange medlemsorganisasjoner stått på, brukt nettverket og ropt høyt. Vi har vært godt koordinert, og det har gitt resultat. Takk til alle som har bidratt!

**FFOs hovedkrav for 2018**

Samtidig som vi venter på at Stortinget skal bli enige om budsjettet for 2017 har FFO fremmet hovedkrav til budsjettet for 2018. Vi har denne gangen valgt å være mer spissa enn tidligere. Vi har overfor regjeringa løfta fram 3 krav:

* FFO ber regjeringen i samarbeid med organisasjonene utarbeide en helhetlig handlingsplan for funksjonshemmede, slik FN-konvensjonen for funksjonshemmedes rettigheter stiller krav om.
* Flere funksjonshemmede i arbeid i kraft av fire-parts samarbeid.
* Styrking av rammevilkår for funksjonshemmedes organisasjoner, og bevilgninger til utvikling av likemannsordningen og brukermedvirkning.

Vi jobber nå med de mer detaljerte kravene mot de ulike fagdepartementene. Også her ønsker vi å være litt mer spissa og prioritere tydeligere. Vi jobber med mye som ikke nødvendigvis hører hjemme som statsbudsjettkrav.

Denne uka sendte vi ut en invitasjon til alle FFOs medlemsorganisasjoner der vi har satt 5. desember som frist til å komme med innspill. Krav for 2018 til de ulike fagdepartementene skal oversendes 16. desember.

**Valgkamp 2017**

#### I 2017 er det et nytt valgkampår. Denne gangen er det Stortingsvalg. Innenfor hovedkravene vi nå har sendt regjeringen vil vi også finne aktuelle tema for oss i valgkampen. Arbeid vil være ett av disse. På Arendalsuka i høst lanserte vi et nytt politisk notat som vi kalte «Broer til arbeid - hvordan få flere funksjonshemmede i jobb?». Her har vi mye å bygge på i vårt valgkamparbeid. Vi vil også sette andre velferdstema på dagsorden.

Når vi møtes til våren – først på ledermøte mellom organisasjonene og deretter på fylkeskonferanse, skal vi presentere en detaljert plan for FFOs valgkamparbeid.

**3. desember - FN-dagen for f.h. – flyktningeprosjektet**

Det nærmer seg igjen 3. desember og FNs internasjonale dag for funksjonshemmede. I år er dagen på en lørdag. For første gang har FFO initiert en landsdekkende markering. I regi av fylkes-FFO og i et samarbeid med hotellkjeden Scandic gjennomfører vi 10 frokost- eller lunsjarrangement. Ytterligere to fylker gjennomfører markeringer i samarbeid med andre.

FFO har valgt funksjonshemmede på flukt som hovedtema. Vektlegginga rundt om vil sikkert variere ut fra lokale forhold.

Bakgrunnen for å velge «Funksjonshemmede på flukt» er den spesielle situasjonen som oppstod i fjor da vi fikk en flyktningestrøm til landet. Mange av de som flykter har en funksjonshemming. Dette er en ekstra utfordring som gjør at man er enda mer sårbar som flyktning.

Det finnes i dag ingen oversikt over antall flyktninger med funksjonshemninger. Det er grunn til å tro at det er mange. For eksempel vil psykiske lidelser, hørselshemning, synshemning, bevegelseshemning, diabetes og lungesykdommer være godt representert.

FFO har nå i høst jobbet med et prosjekt som kartlegger flyktningers helsesituasjon i mottak. Formålet er å vise solidaritet med flyktninger med funksjonshemninger og kroniske sykdommer, og finne ut hvordan det er mulig å tilrettelegge bedre for denne gruppen i norske mottak. Dette ble derfor også et naturlig tema for oss i forbindelse med 3. desember, Det er en internasjonal dag som vi gir både et globalt og et lokalt perspektiv.

Vi håper mange vil benytte seg av en god frokost eller lunsj og bidra til markeringa av funksjonshemmedes internasjonale dag.

Med disse orda er vi i gang med representantskapsmøte og ekstraordinære Kongress, og jeg håper på en spennende dag med gode diskusjoner!

|  |  |
| --- | --- |
| K16-001.01ARE16-001.01A | *Godkjenning av beslutningsmyndighet* |
| Innstilling: | FFOs Representantskap og ekstraordinære Kongress er beslutningsdyktige |
| Redegjørelse: | I FFOs vedtekter § 4 ”FFOs beslutningsregler heter det:  ***1. Beslutningsdyktighet***  *FFOs Kongress og Representantskap er beslutningsdyktige når de tilstedeværende medlemsorganisasjoner representerer mer enn halvparten av det totale antall stemmer i FFO.*  ***2. Stemmerett***  *a) I FFOs Kongress og FFOs Representantskap har bare medlemsorganisasjonene stemmerett.*  *b) Ingen kan møte med fullmakter fra andre organisasjoner*  *c) Et hovedstyremedlem kan ikke være representant for egen organisasjon i FFOs Kongress og FFOs Representantskap.*  ***3. Beregning av stemmetall***  *a) Medlemsorganisasjonens stemmer i FFOs Kongress og Representantskapet fastsettes ut fra medlemstall for organisasjonene nasjonalt:*   |  |  |  | | --- | --- | --- | | *Stemmegruppe 1:* | *0-999 medlemmer* | *1 stemme* | | *Stemmegruppe 2:* | *1.000-2.499 medlemmer* | *2 stemmer* | | *Stemmegruppe 3:* | *2.500-4.999 medlemmer* | *3 stemmer* | | *Stemmegruppe 4:* | *5.000-9.999 medlemmer* | *5 stemmer* | | *Stemmegruppe 5:* | *10.000-19.999 medlemmer* | *7 stemmer* | | *Stemmegruppe 6:* | *20.000 -* | *9 stemmer* |     *b)* *Medlemsorganisasjonenes stemmer avgis enhetlig. Splitting av stemmer er ikke tillatt.*  ***4. Vedtak***  ***4.2. FFOs Kongress og Representantskap***  a) Vedtak er gyldig når forslaget har fått tilslutning fra mer enn  halvparten av de tilstedeværende stemmene.  b) Vedtak om opphevelse av medlemskap for en  medlemsorganisasjon er gyldig når 2/3 av de tilstedeværende stemmene i FFOs Representantskap støtter forslaget.   1. Vedtak om vedtektsendringer er gyldig når 2/3 av de   tilstedeværende stemmene i FFOs Kongress støtter forslaget.   1. Vedtak om oppløsning er gyldig når 3/4 av FFOs totale antall medlemsorganisasjoner i FFOs Kongress har stemt for det. 2. Vedtak i FFO kan ikke binde den enkelte   medlemsorganisasjons handle­frihet.  Det er 80 medlemsorganisasjoner med totalt 188 stemmer i FFO pr 31.12.15, og FFOs Kongress og Representantskap er beslutningsdyktig dersom organisasjoner som utgjør mer enn 94 stemmer er til stede. Liste over stemmefordeling ligger ved.  Ajourført liste over deltakerne legges fram møtet. |
| Ordskifte: | FFOs leder John Berg-Jensen foretok navneopprop |
| *Vedtak*: | Det er 45 organisasjoner med totalt 128 stemmer tilstede. FFOs Kongress og Representantskap er beslutningsdyktig |

|  |  |
| --- | --- |
| K16-002.01ARE16-002.01A | *Godkjenning av innkalling* |
| Innstilling: | Innkalling til FFOs Representantskap/ekstraordinær Kongress godkjennes. |
| Redegjørelse: | I FFOs vedtekter står følgende om FFOs Representantskap under § 8:  1. Myndighet  FFOs Representantskap er FFOs høyeste myndighet mellom møtene i FFOs Kongress. Representantskapets oppgave er å utvikle grunnlaget for og føre tilsyn med virksomheten, og styrke kontakten medlemsorganisasjonene imellom og mellom organisasjonene og hovedstyret.  2. Møterett  I FFOs Representantskap har medlemsorganisasjonene anledning til å møte med 2 - to ledere (valgte eller ansatte), eller de representanter organisasjonene oppnevner.  Unge Funksjonshemmede og Studieforbundet Funkis kan møte med én observatør med talerett men uten forslags- og stemmerett.  Fylkes-FFO har anledning til å møte på FFOs Representantskap med leder eller nestleder. Disse har talerett i alle saker og forslagsrett i alle saker med unntak av valg. Representantene har ikke stemmerett.  3. Innkalling  Hovedstyret innkaller FFOs Representantskap en gang pr år med 2 - to - måneders skriftlig varsel. Saksliste skal følge innkallingen. Saker som ikke står på sakslisten, kan ikke behandles dersom mer enn halvparten av de tilstedeværende medlemsorganisasjonene motsetter seg dette. FFOs Representantskap skal innkalles når minst 1/3 av organisasjonene krever det.  I FFOs vedtekter står følgende om ekstraordinær Kongress § 6:  Ekstraordinær Kongress skal innkalles når FFOs Hovedstyre eller 1/3 av FFOs medlemsorganisasjoner krever det.  Ekstraordinær Kongress innkalles med minst 1 - én - måneds skriftlig varsel til medlemsorganisasjonene. Med innkallingen skal følge saksliste.  Ekstraordinær Kongress kan bare behandle de saker som meldes i møteinnkallingen |
| Ordskifte: | FFOs leder John Berg Jensen redegjorde for saken |
| *Vedtak*: | *Som innstilt* |

|  |  |
| --- | --- |
| K16-003.01ARE16-003.01A | *Godkjenning av saksliste* |
| Innstilling: | Saksliste for FFOs Representantskap og ekstraordinære Kongress godkjennes. |
| Redegjørelse: | **Forslag til saksliste for FFOs Representantskap:**  16-001 Godkjenning av beslutningsdyktighet  16-002 Godkjenning av innkalling  16-003 Godkjenning av saksliste  16-004 Valg av møtefunksjonærer  16-005 Godkjenning av forretningsorden  16-006 Hovedstyrets årsberetning 2015  16-007 Hovedstyrets årsregnskap 2015  16-008 Søknader om medlemskap i FFO  16-009 FFOs rammebudsjett for 2017  16-010 Statusrapport fra FFOs organisasjons- og utviklingsprosjekt  16-011 Aktuelle saker fra FFOs hovedstyre  **Forslag til saksliste for FFOs ekstraordinære Kongress:**  16-001 Godkjenning av beslutningsdyktighet  16-002 Godkjenning av innkalling  16-003 Godkjenning av saksliste  16-004 Valg av møtefunksjonærer  16-005 Godkjenning av forretningsorden  16-006 FFOs vedtekter |
| Ordskifte: | FFOs leder John Berg-Jensen redegjorde for saken |
| *Vedtak*: | *Som innstilt* |

|  |  |
| --- | --- |
| K16-004.01ARE16-004.01A | *Valg av møtefunksjonærer* |
| Innstilling: | Som foreslått. |
| Redegjørelse: | 1. Møtedirigenter:   Sindre Børke, FFOs hovedstyre  Helene Thon, Foreningen for hjertesyke barn   1. Møtesekretærer:   Solveig Bærland, FFOs sekretariat  Liv K. Traaseth, FFOs sekretariat   1. Tellekorps:   Eva Buschmann, Cerebral Parese-foreningen  Dag Einar Liland, Forbundet Tenner og Helse  Knut Vedal, Norsk Immunsviktforening  Mona Breding Lersveen, ADHD Norge  Anette Skomsøy, Diabetesforbundet   1. Protokollunderskrivere:   Simen Brændhaugen, NORILCO  Anne Elisabeth Eriksrud, Astma- og allergiforbundet |
| Ordskifte: | FFOs leder John Berg-Jensen redegjorde for saken |
| *Vedtak*: | *Som innstilt* |

|  |  |
| --- | --- |
| K16-005.01ARE16-005.01A | *Godkjenning av forretningsorden* |
| Innstilling: | Forretningsorden for FFOs Ekstraordinære Kongress og Representantskap godkjennes |
| Redegjørelse: | Forretningsorden for FFO er vedlegg til FFOs vedtekter. I følge vedtektene skal disse behandles på hvert representantskapsmøte og hver kongress.  Forslag til forretningsorden lå vedlagt. |
| Ordskifte: | Møtedirigent Sindre Børke redegjorde for saken |
| *Vedtak*: | *Som innstilt* |

|  |  |
| --- | --- |
| RE16-006.01A | *FFOs årsberetning 2015* |
| Innstilling: | FFOs Representantskap godkjenner FFOs årsberetning for 2015 |
| Redegjørelse: | FFOs årsberetning og FFOs årsregnskap presenteres i ett felles dokument. Dette ble godkjent av FFOs Hovedstyre i møte 16. mars 2016. I følge FFOs vedtekter skal FFOs Representantskap som et overordnet organ godkjenne FFOs årsberetning.  Dokumentet for årsberetning og årsregnskap er å finne på FFOs nettsider:    <http://www.ffo.no/globalassets/ffos-arsberetning-2015.pdf>  Heftet blir lå i mappene til alle deltakerne. |
| Ordskifte: | Møtedirigent Helene Thon redegjorde for saken |
| *Vedtak*: | *Som innstilt* |

|  |  |
| --- | --- |
| RE16-007.01A | *FFOs årsregnskap 2015* |
| Innstilling: | FFOs Representantskap godkjenner FFOs årsregnskap for 2015 |
| Redegjørelse: | FFOs årsberetning og FFOs årsregnskap presenteres i ett felles dokument. Dette ble godkjent av FFOs Hovedstyre i møte 16.mars 2015. I følge FFOs vedtekter skal FFOs Representantskap som et overordnet organ godkjenne FFOs årsregnskap.  FFOs regnskap for 2015 gjøres opp med et overskudd på *kr 2 082 235*  Det vises til noter, balanse og utfyllende kommentarer. Revisjonsberetningen fra revisjonskontoret Pedersen & Skogholt DA inngår også i dette.  Dokumentet for årsberetning og årsregnskap er å finne på FFOs nettsider:    <http://www.ffo.no/globalassets/ffos-arsberetning-2015.pdf>  Heftet blir lå i mappene til alle deltakerne. |
| Ordskifte: | Møtedirigent Helene Thon redegjorde for saken |
| *Vedtak*: | *Som innstilt* |

|  |  |
| --- | --- |
| RE16-008.01A | *Søknader om medlemskap i FFO* |
| Innstilling: | Bipolarforeningen i Norge gis medlemskap i FFO,  Gynkreftforeningen gis medlemskap i FFO  Debra Norge gis medlemsskap i FFO |
| Redegjørelse: | FFOs Hovedstyre la fram fire søknader om medlemskap til behandling. En av de fire valgte å trekke seg.  Søkerorganisasjonene som fikk sin søknad behandlet er:  Bipolarforeningen i Norge  Gynkreftforeningen  Debra Norge  Mastocytoseforeningen  Vedlagt følger en medlemsvurdering for hver av organisasjonene.  Utover informasjonen som ligger ved, vil organisasjonene gi en kort presentasjon for FFOs Representantskap. |
| Ordskifte: | Mastocytoseforeningen har trukket sin søknad.  Organisasjonene presenterte seg selv.  Bipolarforeningen v/leder Tonje Fjeldstad Smith  Gynkreftforeningen v/leder Jeanette Hoel  Debra Norge v/leder Judith Kristin Asche  *(Etter vedtak erRepresentantskapet/kongressen er beslutningsdyktig med 48 organisasjoner med 131 stemmer.)* |
| *Vedtak*: | *Alle organisasjonene ble enstemmig valgt inn.* |

|  |  |
| --- | --- |
| RE16-009.01A | *FFOs rammebudsjett 2017* |
| Innstilling: | Hovedstyrets forslag til rammebudsjett for FFO 2017 vedtas. |
| Redegjørelse: | FFOs rammebudsjett for 2017 er utarbeidet med utgangspunkt i et noe lavere aktivitetsnivå som 2016, noe som i hovedsak skyldes bortfall av prosjektmidler. Tildelingen til FFOs bistandsprosjekter er vesentlig lavere. I tillegg er det krav om egenfinansiering i bistandsprosjektene som fører til en reduksjon av inntekter. Budsjettet er basert på erfaringstall for 2016, vurderinger av prognose 2016, samt anslag om inntekts- og kostnadssituasjonen i 2017 så langt vi kjenner det.  **Inntekter**  Offentlige tilskudd omfatter alle tilskudd som vi vet vi får eller har etablerte samarbeid om. I hovedsak dreier dette seg om driftstilskuddet til FFO, hvor det budsjetteres med 15,2 mill. kr. Det er en økning med 3 prosent i forhold til 2016 (i henhold til statsbudsjettet for 2017). I tillegg kommer et nøkternt anslag for prosjekttilskudd som det vil bli søkt om, men som vi på nåværende tidspunkt ikke har fått bekreftet. Det er også lagt inn et anslag på 1 mil kr. fra «Overgangsordning Norsk Tipping»  Husleieinntekten omfatter utleie til Unge funksjonshemmede.  **Kostnader**  ‘Lønnskostnadene’ er budsjettert med et anslag for lønnsjusteringer på 3 prosent for 2017. Det er lagt inn prognosetall fra KLP på pensjonskostnader for 2017. Grunnet overgang til ny pensjonsordning (hybrid) for ansatte under 52 år, vil FFO i 2017 ha to ulike leverandører av pensjonsordningene. Posten er derfor forbundet med noe usikkerhet. ‘Husleiekostnadene’ er justert i henhold til erfaringstall, og en prisstigning på 2,1 prosent.  ‘Kopieringskostnader’ inkluderer produksjon av FFOs trykksaker.  ‘Andre kostnader’ omfatter honorar til blant annet revisjon, samt honorar til andre uten arbeidsgiveravgift.  ‘Tilskudd’ omfatter bevilgninger som overføres til aktivitet i regi av partner i våre bistandsprosjekter og til prosjekter finansiert av Extrastiftelsen. I tillegg kommer tilskuddet til lokalt arbeid i FFO.  Budsjettet er satt opp med et driftsresultat på kr 100 000 og et positivt årsresultat på kr 200.000. |
| Ordskifte: | FFOs generalsekretær Lilly Ann Elvestad redegjorde for saken |
| *Vedtak*: | *Som innstilt* |

|  |  |
| --- | --- |
| RE16-010.01A | *Statusrapport fra FFOs organisasjons- og* *utviklingsprosjekt* |
| Innstilling: | Tas til orientering |
| Redegjørelse: | FFOs Kongress vedtok i 2015 oppstart av en større organisasjons- og strategiutviklingsprosess gjennom to sentrale prinsippvedtak:   1. Kongressen vedtok i sak K15-010.01A at *fylkessekretærene innen 1.januar 2018 skulle tilsettes nasjonalt, under forutsetning av at dette lar seg gjøre økonomisk, juridisk og organisatorisk. Utredningen knyttes til prosessen med å videreutvikle FFO. Saken kommer opp til endelig avgjørelse under kongressen 2017* 2. Kongressen vedtok også i sak K15-09.01A at *Hovedstyret i kommende periode skulle arbeide spesielt med å utvikle FFO.* Hovedstyret fikk i oppgave i å oppnevne en referansegruppe med representanter fra både små, større og store medlemsorganisasjoner og fylkes- og kommune-FFO. Samtidig som at både medlemsorganisasjonene og fylkesleddene skulle inviteres til seminarer for å diskutere problemstillinger knyttet til utviklingsarbeidet. Hovedstyret skal rapportere om denne prosessen til FFOs Kongress 2017.   Hovedstyret har besluttet at disse to vedtakene sees i sammenheng og kobles sammen i et felles organisasjonsutviklingsprosjekt som vil ha som mål å etablere en strategisk plan for FFO, samt å gjennomføre de nødvendige organisatoriske endringer som en vedtatt strategisk plan forutsetter. I dette vil en nasjonal tilsetting av fylkessekretærene være et fastlagt mål.  I sak K15-009.01A ble det det gitt følgende vurdering:  *”FFO vil gjennomføre en organisasjons- og kulturprosess for å gjøre paraplyorganisasjonen mer effektiv, slagkraftig og involverende.*  *Gjennom et organisasjonsutviklingsarbeid ledet av FFOs hovedstyre skal det legges fram en strategi i et femårs perspektiv og foreslås hvordan FFO skal jobbe framover for å nå målene som settes, både nasjonalt og lokalt. Gjennom dette arbeidet skal det vurderes hvordan FFO kan få større politisk gjennomslag i sitt arbeid”*  Det ble videre i saken spesifisert følgende områder en utviklingsprosess skulle omfatte:   * Økt engasjement blant medlemsorganisasjonene slik at de slutter sterkere opp om samarbeidet i FFO både nasjonalt, i fylkene og lokalt i kommunene. Hovedstyret må beskrive hva som er viktig for medlemsorganisasjonene ved å stå tilsluttet FFO og undersøke hva som skal til for å øke organisasjonenes engasjement. * En kommunereform vil trolig innebære endringer i måten organisasjonene velger å organisere seg på. Hovedstyret må vurdere hvilke konsekvenser reformen kan få for funksjonshemmedes organisasjoner på nasjonalt, regionalt og lokalt nivå, og hvordan dette vil påvirke FFO-samarbeidet. * Brukermedvirkning er et viktig virkemiddel i det interessepolitiske arbeidet og en viktig innsats som er felles for FFO på alle nivåer og for organisasjonene i FFO. Gode brukerrepresentanter og gode prosesser som sikrer bredde er en forutsetning for god brukermedvirkning. Hovedstyret skal se på helheten i brukermedvirkningsarbeidet; prosedyrer for oppnevning på alle nivå, representativitet og inkludering, oppfølging og opplæring. * For å oppnå større politisk slagkraft må FFOs hovedstyre vurdere FFOs styresett * Utredningen om nasjonal tilsetting av fylkessekretærene, knyttes til prosessen med å videreutvikle FFO.   **Styringsgruppe**  Prosjektet har en egen styringsgruppe som består av følgende hovedstyremedlemmer:  Morten Buan (leder av styringsgruppen)  John Berg-Jensen Sindre Børke Mona Enstad Henrik Peersen I tillegg er FFOs generalsekretær Lilly Ann Elvestad medlem av styringsgruppen.  **Referansegruppe**  Etter forslag fra medlemsorganisasjonene, fylkes-FFO og kommune-FFO er det nedsatt en referansegruppe som består av følgende:  Karin Andvig, Landsforbundet for kombinert syns- og hørselshemmede/Døvblinde Eva Buschmann, CP-foreningen Bjørn Kristiansen, Norges Døveforbund Helene Thon, Foreningen for Hjertesyke Barn Unn Ljøner Hagen, Norges Blindeforbund Jan Grund, Norsk Revmatikerforbund Reidar Lauritsen, FFO Buskerud Berit Rødseth, FFO Sør-Trøndelag Mariann Saugerud, FFO Akershus Hanne Lillian Søvik, FFO Ålesund og omegn  Referansegruppens mandat er å være høringsinstans for, og belyse problemstillinger som prosjektgruppen ønsker å ta opp til drøfting i et bredere forum.  Prosjektleder er Hanne Witsø, organisasjon- og utviklingsleder i FFOs sekretariat.  FFO sekretariat er nå organisert i henhold til prosjektet, med en organisasjon- og utviklingsenhet. OU-prosjektet var tema på FFOs ledermøte i april 2016, på fylkeskonferansen i september og i møter med organisasjoner og fylkeslag. Vi kommuniserer det også eksternt at vi er i en utviklingsprosess. FFOs nettside oppdateres fortløpende. Det går ut nyhetsbrev til medlemsorganisasjoner og FFO lokalt.  Det har vært viktig å holde god kontakt med fylkes-FFO på grunn av nasjonal ansettelse av fylkessekretærene. Fylkessekretærene har valgt to tillitsvalgte; Vibecke Magnus i FFO Hordaland og Kari Frøseth Johansen i FFO Nord-Trøndelag.  **Undersøkelser**  Det er gjennomført to undersøkelser i prosjektet. Den første gikk til alle medlemsorganisasjoner og FFO i fylkene. Den andre var rettet til fylkessekretærene. Det betyr at vi har god oversikt over nå-situasjonen.  Fremover skal vi ha dialogmøter med et utvalg av medlemsorganisasjonene. Prosessen en åpen og det er viktig å finne møteplasser for å involvere alle medlemsorganisasjonene. Det er også aktuelt å undersøke FFOs omdømme blant eksterne interessenter.  Vedlegg: 2 undersøkelser  I tillegg til den skriftlige redegjørelsen ble det holdt innledninger knyttet tilo OU-prosjektet. |
| Ordskifte: | *Følgende tok ordet i saken*  *Arnt Holte, Norges Blindeforbund*  *Malvin Ågotnes, FFO Hordaland*  *Anders Hegre, Hørselshemmedes landsforbund*  *Lilly Ann Elvestad, Generalsekretær i FFO*  *Helene Thon, Foreningen for hjertesyke barn*  *Unn Ljøner Hagen, Norges Blindeforbund*  *Morten Buan, FFOs HS* |
| *Vedtak*: | *Som innstilt.* |

Avslutning v/ FFOs leder John Berg-Jensen.

Protokollen er gjennomlest og godkjent.

Oslo, januar 2017

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Simen Brændhaugen Anne Elisabeth Eriksrud

Norilco Astma- og allergiforbundet